Prinsessa Kaguya

Prinsessa Kaguya () on japanilainen kansansatu. Se kertoo pienestä prinsessasta, jonka lapseton bambunhakkaaja löytää bamburuo’on solmukohdan sisältä.Kaguya Hime – The Tale of the Bamboo Princess. Tytön hiukset hohtavat kuin kuunvalo. Adoptiovanhempien huomassa hänestä kasvaa kaunis neitonen, ja pian viisi prinssiä haluaa kosia häntä. Prinsessa ei huoli heistä yhtäkään, ja päästäkseen eroon heistä hän antaa heille mahdottomia tehtäviä suoritettavaksi. Prinssien epäonnistuttua itse keisari kosii Kaguyaa. Silloin prinsessa paljastaa, että hän ei ole kotoisin maan päältä, ja joutuu palaamaan taivaalliseen kotiinsa.

Tarina on vanhimpia japanilaisia satuja, yli tuhannen vuoden ikäinen.The Moon Princess (Kaguya-Hime). Amazon.

Kon Ichikawa on ohjannut tarinasta vuonna 1987 julkaistun elokuvan Taketori monogatari ja Isao Takahata vuonna 2013 julkaistun piirroselokuvan Prinsessa Kaguyan taru. Tarinasta on tehty Nintendolle videopeli vuonna 1988.Moon Princess Legend.  Se esiintyy myös osana Ōkami-videopeliä. Aiheesta on tehty manga.Kaguya Hime (manga). Anime News. ”Kaguya Hime” -niminen kappale löytyy myös Juno Reactorin vuonna 1997 julkaistulta Bible of Dreams -albumilta.

 Lähteet 

 Aiheesta muualla 

Luokka:Japanin kirjallisuus
Luokka:Sadut